# 2024ko Eurovision Abesti Lehiaketa

2024ko Eurovision Abesti Lehiaketa urtero ospatzen den Eurovision Abesti Lehiaketaren 68. edizioa izan zen. Malmöko Malmö Arena aretoan ospatu zen, Suediak 2023ko edizioa irabazi ondoren. Finalerdiak maiatzaren 7 eta 9an jokatu ziren, eta final handia maiatzaren 11an.
Luxenburgo partaide bezala itzuli zen, 31 urteko eten baten ostean. Bestalde, Errumania haren irrati-telebistaren arazo ekonomikoak direla eta erretiratu egin zen. Herbehereak finalerdi eta finalaren artean kanporatuak izan ziren, haien leihakideak egoitzako langile batekin izandako intzidente baten ondoren.
Leihaketa Suitzak irabazi zuen, Nemo eta haien kanta "The code"-k ordezkatuta. Honek epaimahaiaren botoa irabazi zuen 365 punturekin, eta telebotoan 5. postua lortu zuen 226 punturekin. Podioa Kroaziak eta Ukrainak osatu zuten. Hau Kroaziak inoiz lortu izan duen posturik hoberena izan zen. Bestalde, Irlanda, Georgia eta Letonia haien lehen finaletarako sailkatu ziren 2018, 2016 eta 2016tik, hurrenez hurren. Aipatzekoa da nola Irlanda 6. postuan amaitu zen, mende honetan lorturiko emaitzarik hoberena. Bestalde, Luxenburgo finalera sailkatu zen 31 urte leihaketan parte hartu izan gabe egon ondoren, non 13. postuan amaitu zen. Azkenik, Norvegia finaleko azken postuan amaitu zen, haien errekorrera batuz; izan ere, herrialdea 12 alditan amaitu izan da azkeneko gisa. Bere aldetik, Erresuma Batuak publikoaren eskutik 0 puntu lortu zituen. Finalerdien kasuan, Danimarka da orain finalera pasa gabeko urte segitu gehien daramatzan lurraldea, 2019tik ez baitira sailkatu. Islandia eta Malta haien finalerdietan azken postuan amaitu ziren.

## Kokapena

Suediak lehiaketa hartuko duen zazpigarren aldia izango da, eta hauetatik hirugarren aldia Malmö hirian egingo dela, 1992 eta 2013ko edizioen ondoren. Malmö Arena, egoitza izango den pabilioia, 2013ko bera da, eta 15.000 pertsona har ditzake.
Suediak 2023ko edizioa irabazi ondoren, hainbat hirik egoitza izateko interesa adierazi zuten: herrialdeko hiru hiri nagusiak, hau da Stockholm, Göteborg eta Malmö, lehenago ere egoitza izandakoak, eta horrez gain Eskilstuna, Jönköping, Örnsköldsvik, Partille eta Sandviken. Guztietatik lau hirik aurkeztu zuten hautagaitza ofiziala lizitazio-prozesuan: Stockholm, Göteborg, Malmö eta Örnsköldsvik. 2023ko uztailaren 7an, Malmö izendatu zuten egoitza bezala Sveriges Television (SVT) suediar telebista publikoak eta Europako Irrati-Telebista Batasunak (EBU).

## Partaideak

37 herrialdek baieztatu dute bere partaidetza edizio honetan. Partaideen artean bi jadanik leihatu izan dira Eurovisionen. Zehazki, Moldaviako Natalia Barbuk bere herrialdea ordezkatu zuen 2007an, eta Islandiako Hera Björkek 2010ean egin zuen.
| Herrialdea | Artista | Abestia | Hizkuntza | Euskarazko itzulpena | Idazlea(k) |
| Albania | Besa | "Titan" | Ingelesa | Erraldoia | Besa Kokëdhima, Fabrice "Alias Lj." Grandjean, Gia Koka, Kledi Bahiti |
| Alemania | Isaak | "Always on the run" | Ingelesa | Beti korrika | Greg Taro, Isaak Guderian, Kevin Lehr, Leo Salminen |
| Armenia | Ladaniva | "Jako" | Armeniera | - | Audrey Leclercq, Jaklin Baghdassaryan, Louis Thomas |
| Australia | Electric Fields | "One milkali (One blood)" | Ingelesa, Yankunytjatjara | Odol bat | Michael Ross, Zaachariaha FIelding |
| Austria | Kaleen | "We will rave" | Ingelesa | Rave-a egingo dugu | Anderz Wrethov, Jimmy "Joker" Thörnfeldt, Julie Aagaard, Thomas Stengaard |
| Azerbaijan | Fahree ft. Ilkhin Dovlatov | "Özünlə apar" | Ingelesa, Azerbaijanera | Eraman nazazu zurekin | Edgar Ravin, Fakhri Ismayilov, Hasan Haydar, Mado Salikh, Mila Miles |
| Belgika | Mustii | "Before the party's over" | Ingelesa | Festa bukatu baino lehen | Arianna Damato, Benoit Leclercq, Charlotte Clark, Nina Sampermans, Pierre Dumoulin, Thomas Mustin |
| Danimarka | Saba | "Sand" | Ingelesa | Harea | Jonas Thander, Melanie Gabriella Hayrapetian, Pil Kalinka Nygaard Jeppesen |
| Erresuma Batua | Olly Alexander | "Dizzy" | Ingelesa | Zorabiatuta | Oliver Alexander Thornton, Daniel Harle |
| Eslovenia | Raiven | "Veronika" | Esloveniera | Veronika | Bojan Cvjetićanin, Danilo Kapel, Klavdija Kopina, Martin Bejzak, Peter Khoo, Sara Briški Cirman |
| Espainia | Nebulossa | "Zorra" | Gaztelania | Emagaldua | María Bas, Mark Dasousa |
| Estonia | 5miinust eta Puuluup | "(nendest) narkootikumidest ei tea me (küll) midagi" | Estoniera | (Oraindik) ez dakigu ezer (honako) drogaz | Kim Wennerström, Kohver, Lancelot, Marko Veisson, Päevakoer, Põhja Korea, Ramo Teder |
| Finlandia | Windows95man | "No rules!" | Ingelesa | Araurik ez | Henri Piispanen, Jussi Roine, Teemu Keisteri |
| Frantzia | Slimane | "Mon amour" | Frantsesa | Maitia | Meïr Salah, Slimane Nebchi, Yaacov Salah |
| Georgia | Nutsa Buzaladze | "Fire fighter" | Ingelesa | Suhiltzailea | Ada Skitka, Darko Dimitrov |
| Grezia | Marina Satti | "Zari" | Greziera | Dadoa | Gino "The Ghost" Borri, Jay Lewitt Stolar, Jordan Richard Palmer, Konstantin "Kay Be" Plamenov Beshkov, Manolis "Solmeister" Solidakis, Marina Satti, Nick Kodonas, Oge, Vlospa |
| Herbehereak | Joost Klein | "Europapa" | Nederlandera | Euroaita | Donny Ellerström, Joost Klein, Paul Elstak, Teun de Kruijf, Thijmen Melissant, Tim Haars |
| Islandia | Hera Björk | "Scared of heights" | Ingelesa | Altueraz beldur | Ásdís María Viðarsdóttir, Ferras Alqaisi, Jaro Omar, Michael Burek |
| Irlanda | Bambie Thug | "Doomsday blue" | Ingelesa | Urdin apokaliptikoa | Cuntry Ray Robinson, Olivia Cassy Brooking, Sam Matlock, Tyler Ryder |
| Israel | Eden Golan | "Hurricane" | Ingelesa, Hebreera | Urakana | Avi Ohion, Keren Peles, Stav Beger |
| Italia | Angelina Mango | "La noia" | Italiera | Asperdura | Angelina Mango, Francesca Calearo "Madame", Dario Faini "Dardust" |
| Kroazia | Baby Lasagna | "Rim tim tagi dim" | Ingelesa | Rim tim tagi dim | Marko Purišić |
| Letonia | Dons | "Hollow" | Ingelesa | Hutsik | Artūrs Šingirejs, Kate Northrop, Liam Geddes |
| Lituania | Silvester Belt | "Luktelk" | Lituaniera | Itxoin | Džesika Šyvokaitė, Elena Jurgaitytė, Silvestras Beltė |
| Luxenburgo | TALI | "Fighter" | Ingelesa, Frantsesa | Borrokalaria | Ana Zimmer, Dario Faini, Manon Romiti, Silvio Lisbonne |
| Malta | Sarah Bonnici | "Loop" | Ingelesa | Kiribila | Kevin Lee, Leire Gotxi Angel, Michael Joe Cini, Sarah Bonnici, Sebastian Pritchard-James |
| Moldavia | Natalia Barbu | "In the middle" | Ingelesa | Erdian | Khris Richards, Natalia Barbu |
| Norvegia | Gåte | "Ulveham" | Norvegiera | Gizotsoa | Gunnhild Sundli, Magnus Børmark, Jon Even Schärer, Marit Jensen Lillebuen, Ronny Graff Janssen, Sveinung Ekloo Sundli |
| Polonia | Luna | "The tower" | Ingelesa | Dorrea | Aleksandra Katarzyna Wielgomas, Max Cooke, Paul Dixon |
| Portugal | iolanda | "Grito" | Portugesa | Oihua | Alberto Hernández, Iolanda Costa |
| San Marino | Megara | "11:11" | Gaztelania, Italiera | - | Isra Dante Ramos Solomando, Roberto la Lueta Ruiz, Sara Jiménez Moral |
| Serbia | Teya Dora | "Ramonda" | Serbiera | Ramonda landarea | Andrijano Pavlović, Luka Jovanović, Teodora Pavlovska |
| Suedia | Marcus & Martinus | "Unfortgettable" | Ingelesa | Ahaztezina | Jimmy "Joker" Thörnfeldt, Joy Deb, Linnea Deb, Marcus Gunnarsen, Martinus Gunnarsen |
| Suitza | Nemo | "The code" | Ingelesa | Kodea | Benjamin Alasu, Lasse Midtsian Nymann, Linda Dale, Nemo Mettler |
| Txekia | Aiko | "Pedestal" | Ingelesa | Idulkia | Alena Shimanova-Kostebelova, Steven Ansell |
| Ukraina | alyona alyona & Jerry Heil | "Teresa and Maria" | Ukrainera, Ingelesa | Teresa eta Maria | Aliona Savranenko, Anton Chilibi, Ivan Klymenko, Yana Shemaieva |
| Zipre | Silia Kapsis | "Liar" | Ingelesa | Gezurtia | Dimitris Kontopoulos, Elke Tiel |

## Formatua
### Ikus-diseinua

2023ko azaroaren 14ean, EBUk 2023ko leloa, "United by music" (euskaraz "Musikak elkartuak"), 2024 eta hurrengo edizioetarako lelo generiko gisa mantenduko zuela adierazi zuen. Hala ere, urte bakoitzean ikus-diseinu ezberdin batean kokatuko zela segurtatu zuen. Horrela, abenduaren 14ean edizioko estetika ofiziala, "Eurovisioneko Argiak", aurkeztu zen. Diseinua gradiente lineal eta sinpleetan oinarrituta zegoen, aurora polarretan eta soinu-ekualizadoreetan agertzen diren marra bertikaletan inspiratua. Honek aldakortasun handia eman zion, formatu ezberdin ugari kontuan hartuta.

### Aurkezleak

2024ko otsailaren 5ean, suediar aurkezle eta komika Petra Mede eta suediar-amerikar aktore Malin Akerman izendatu ziren leihaketaren aurkezle gisa. Mederen hirugarren Eurovision aurkezpena izan zen hau, 2013an bakarrik eta 2016an aurreko urteko irabazlea Måns Zelmerlöwrekin egin ondoren.

### Eszenatokia

2023ko abenduan, eszenatokia Florian Wieder alemanak diseinatu zuela adierazi zen, haren zazpigarren lana leihaketarako. Eszenatokiak bost LED kubo mugikor zeuzkan, LED zoru eta atzeko pantailaz gain. Hau, beste argi, bideo eta eszenatokiko atrezzo gehigarriekin batera, gurutze-formako zentru baten inguruan kokatua zegoen. Diseinatzaileak adierazita bezala, "ikuslearentzat 360 graduko ikus-entzunezko esperientzia paregabea eratzeko" helburua zeukan. Artisten "green room" deiturikoa, non antzezpenen artean itxoin zezaketen, atzeko pantailaren atzean kokatu zen.

### Postalak

Postalak kanta bakoitza baino lehen telebistan erakutsitako bideo motzak dira, herrialdea eta artista aurkezteko asmoz haientzat eszenatokia prestatzen den bitartean. Edizio honetarako, 2023ko azarotik 2024ko maiatzera grabatu ziren, non artistak "selfie" estiloan agertzen ziren. Honetaz gain, herrialde bakoitzarentzat aurreko bi Eurovision kanta aukeratu ziren.

## Leihaketa
### Lehen finalerdia

Lehen finalerdia maiatzaren 7an ospatu zen. Hamabost herrialdek parte hartuko dute, eta horietaz gain Alemania, Erresuma Batua eta Suediak bozkatu ahal izan zuten. Herrialde hauek ere finalerdia ospatzen zen bitartean kantatu zuten, erakusketa-gisa. Beste herrialdeetako publikoak "Munduko gainontzekoa" deituriko boto bateratuaren bidez ere eman zituen puntuak.
Finalerdia aurreko Eurovision leihakideek Eleni Foureira (Zipre, 2018), Chanel Terrero (Espainia, 2022) eta Eric Saadek (Suedia, 2011) ireki zuten, haien kantak bertsio berreditatu batean abesten. Polemika zeharo piztu zen Saade, palestinar familiakoa dena, eszenatokira eskumuturrean kufija bat eramanez igo zenean. Arrazoi honengatik, bere emanaldia ez zen berehala Eurovisionen YouTube kanal ofizialera igo. Finalerdian zehar beste antzezpenak egon ziren, zehazki Johnny Logan (Irlandar irabazle bikoitza 1980 eta 1987an) Loreen-en Euphoria abestuz, edo Benjamin Ingrosso (Suediaren 2018 ordezkaria) haren kanten nahasketa batekin.
| Ordena | Herrialdea | Artista | Abestia | Puntuak | Postua |
| 1 | Zipre | Silia Kapsis | "Liar" | 67 | 6 |
| 2 | Serbia | Teya Dora | "Ramonda" | 47 | 10 |
| 3 | Lituania | Silvester Belt | "Luktelk" | 119 | 4 |
| 4 | Irlanda | Bambie Thug | "Doomsday blue" | 124 | 3 |
| 5 | Ukraina | alyona alyona & Jerry Heil | "Teresa and Maria" | 173 | 2 |
| 6 | Polonia | Luna | "The tower" | 35 | 12 |
| 7 | Kroazia | Baby Lasagna | "Rim tim tagi dim" | 177 | 1 |
| 8 | Islandia | Hera Björk | "Scared of heights" | 3 | 15 |
| 9 | Eslovenia | Raiven | "Veronika" | 51 | 9 |
| 10 | Finlandia | Windows95man | "No rules!" | 59 | 7 |
| 11 | Moldavia | Natalia Barbu | "In the middle" | 20 | 13 |
| 12 | Azerbaijan | Fahree | "Özünlə apar" | 11 | 14 |
| 13 | Australia | Electric Fields | "One milkali (One blood)" | 41 | 11 |
| 14 | Portugal | iolanda | "Grito" | 58 | 8 |
| 15 | Luxenburgo | TALI | "Fighter" | 117 | 5 |

### Bigarren finalerdia

Bigarren finalerdia maiatzaren 9an ospatu zen. Hamasei herrialdek parte hartu zuten, eta horietaz gain Espainia, Frantzia eta Italiak bozkatu ahal izan zuten. Herrialde hauek ere finalerdia ospatzen zen bitartean kantatu zuten, erakusketa-gisa. Beste herrialdeetako publikoak "Munduko gainontzekoa" deituriko boto bateratuaren bidez ere eman zituen puntuak.
Finalerdia aurkezleek ireki zuten Loreen-en aurreko urteko kanta irabazlea, Tattoo, bertsio komiko batean abestuz. Finalerdian zehar, beste antzezketak egon ziren: hiru irabazlek (Charlotte Perrelli, Suedia 1999; Sertab Erener, Turkia 2003; eta Helena Paparizou, Grezia 2005) haien kantak abestu zituzten karaoke formatuan publikoarekin. Haietaz gain, beste agerpenak Sarah Dawn Finer-en alter ego komikoa, Lynda Woodruff; 2023ko bigarren postua Käärijä; eta 1984ko irabazleak, Herreys, izan ziren.
| Ordena | Herrialdea | Artista | Abestia | Puntuak | Postua |
| 1 | Malta | Sarah Bonnici | "Loop" | 13 | 16 |
| 2 | Albania | Besa | "Titan" | 14 | 15 |
| 3 | Grezia | Marina Satti | "Zari" | 86 | 5 |
| 4 | Suitza | Nemo | "The code" | 132 | 4 |
| 5 | Txekia | Aiko | "Pedestal" | 38 | 11 |
| 6 | Austria | Kaleen | "We will rave" | 46 | 9 |
| 7 | Danimarka | Saba | "Sand" | 36 | 12 |
| 8 | Armenia | Ladaniva | "Jako" | 137 | 3 |
| 9 | Letonia | Dons | "Hollow" | 72 | 7 |
| 10 | San Marino | Megara | "11:11" | 16 | 14 |
| 11 | Georgia | Nutsa Buzaladze | "Firefighter" | 54 | 8 |
| 12 | Belgika | Mustii | "Before the party's over" | 18 | 13 |
| 13 | Estonia | 5miinust eta Puuluup | "(nendest) narkootikumidest ei tea me (küll) midagi" | 79 | 6 |
| 14 | Israel | Eden Golan | "Hurricane" | 194 | 1 |
| 15 | Norvegia | Gåte | "Ulveham" | 43 | 10 |
| 16 | Herbehereak | Joost Klein | "Europapa" | 182 | 2 |

### Finala

Finala maiatzaren 11an ospatu zen. Bertan, "Big 5" eta herrialde ospatzaileak zuzenean parte hartu zuten, finalerdietatik pasa behar izan gabe. Herrialde hauek Alemania, Erresuma Batua, Espainia, Frantzia, Italia eta Suedia dira, hurrenez hurren. Hauetaz gain, finalerdi bakoitzeko 10 herrialderik hoberenak ere leihatuko ziren. Irabazlea epaile eta telebotoz osatutako puntuazio-sistemaren bidez determinatu zen, sektore bakoitzak puntuen %50 eman zuelarik.
Herbehereak kanporatuak izan ziren bigarren finalerdi eta finalaren artean, haien artistak ekoizpen-taldeko langile batekin izandako intzidentzia batengatik. Hala ere, Herbehereek ikuskizuna telebista bidez eman zuten, eta haien epaimahai zein publikoak bozkatzen segitu ahal izan zuen. Hala ere, erabaki hau kritika askorekin hartu zen kontinente osoan eta bereziki Herbehereetan.
| Ordena | Herrialdea | Artista | Abestia | Puntuak | Postua |
| 1 | Suedia | Marcus & Martinus | "Unforgettable" | 174 | 9 |
| 2 | Ukraina | alyona alyona & Jerry Heil | "Teresa and Maria" | 453 | 3 |
| 3 | Alemania | Isaak | "Always on the run" | 117 | 12 |
| 4 | Luxenburgo | TALI | "Fighter" | 103 | 13 |
| 5 | Herbehereak | Joost Klein | "Europapa" | - | - |
| 6 | Israel | Eden Golan | "Hurricane" | 375 | 5 |
| 7 | Lituania | Silvester Belt | "Luktelk" | 90 | 14 |
| 8 | Espainia | Nebulossa | "Zorra" | 30 | 22 |
| 9 | Estonia | 5miinust eta Puuluup | "(nendest) narkootikumidest ei tea me (küll) midagi" | 37 | 20 |
| 10 | Irlanda | Bambie Thug | "Doomsday blue" | 278 | 6 |
| 11 | Letonia | Dons | "Hollow" | 64 | 16 |
| 12 | Grezia | Marina Satti | "Zari" | 126 | 11 |
| 13 | Erresuma Batua | Olly Alexander | "Dizzy" | 46 | 18 |
| 14 | Norvegia | Gåte | "Ulveham" | 16 | 25 |
| 15 | Italia | Angelina Mango | "La noia" | 268 | 7 |
| 16 | Serbia | Teya Dora | "Ramonda" | 54 | 17 |
| 17 | Finlandia | Windows95man | "No rules!" | 38 | 19 |
| 18 | Portugal | iolanda | "Grito" | 152 | 10 |
| 19 | Armenia | Ladaniva | "Jako" | 183 | 8 |
| 20 | Zipre | Silia Kapsis | "Liar" | 78 | 15 |
| 21 | Suitza | Nemo | "The code" | 591 | 1 |
| 22 | Eslovenia | Raiven | "Veronika" | 27 | 23 |
| 23 | Kroazia | Baby Lasagna | "Rim tim tagi dim" | 547 | 2 |
| 24 | Georgia | Nutsa Buzaladze | "Firefighter" | 34 | 21 |
| 25 | Frantzia | Slimane | "Mon amour" | 445 | 4 |
| 26 | Austria | Kaleen | "We will rave" | 24 | 24 |

## Gertakariak

Askoren hitzetan, hau "historiako Eurovisionik gatazkatsuena" bezala geratu zen.

### Israelen parte hartzea

Israelen partaidetza leihaketan kritika ugari eratu zituen, Israelen Gazako inbasioaren harira, gatazka momentu hartan pil-pilean zegoen eta. EBUren kontrako manifestazioak biderkatu ziren, Errusiarekin egin zen bezalako herrialdearen kanporatzea eskatuz. Era berean, partaideei modu pertsonalean eskaerak ailegatu zitzaien leihaketatik erretiratzeko, nazioarteko boikot-kanpaina gisa. Israelen kantaren hautaketak ere arazoak sortu zituen, EBUk kanta berridaztera derrigortu baitzituen. Lehen bertsioko letra, "October rain" (euskaraz "urriko euria") izendatua, urriaren 7ko Hamas-en erasoaren aipamen bezala ikusi zen, leihaketako neutralitate politikoko araua urratuz. Horren ondoren, kanta "Hurricane" berrizendatu zen. Azkenik, Israel telebotoan bigarren postuan eta guztira bosgarren amaitu zen, nahiz eta emaitza hau partzialki Israelgo Atzerriko Ministeritzak bozkapena sustatzeko kanpaina baten laguntzari esker izan.

### Eszenatokian egindako Palestinaren aldeko keinuak

Lehen finalerdia baino lehen, antolatzaileek Irlandako ordezkariari, Bambie Thug, haren gorputzean idatzitako Ogam hieroglifoetako batzuk kentzeko eskatu zioten. Idazpen hauek 'Su-etena' eta 'Palestinarentzat askatasuna' zioten; honen ondoren haien esloganera aldatu ziren, 'Koroatu sorgina', alegia. Finalerdi berean, irekieran Eric Saade abesle suediar-palestinarrak haren antzezpena eskumuturrean kufija bat eramanez egin zuen. EBUk kufija ikur politiko gisa hartu zuen, beraz haren antzezpen-kliparen igoera YouTubeko kanal ofizialera berandutu zen. EBUren hitzetan, sentitzen zuten "artistak leihaketako natura ez-politikoa konpromezu batean jarri izana".
Finalean, Portugalgo ordezkari iolandak azazkalak palestinar sinboloekin apainduta zeramatzan, eta "bakeak irabaziko du" esan zuen haren antzezpenaren amaieran esker gisa. Portugaleko RTP telebista publikoak EBUk sare sozialetara iolandaren finalerdiko antzezpena igo zuela salatu zuen, finalekoaren ordez. EBUren erantzunean, zailtasun teknikoak eman ziren erabaki honen arrazoi bezala.

### Portaera txarreko salaketak

Lehen finalerdiaren ondoren, salaketa ofizial bat helarazi zitzaion EBUri israeldar zale-erakundeei buruz. Hauek ziotenez, "irlandar ordezkaritza gau hartako EuroClub festan mehatxatu zuten" zale-erakundeko hainbat kidek. Sare sozialetan berretsi gabeko bideoak eta aitormenak igo ziren, zeinetan "Israelgo zale zein kazetariak beste herrialdeetako kideak erasotzen" ageri ziren, hala nola Espainiar kazetari bat, gertakari honen ondoren RTVEk EBUri "kazetaritza eta iritzi askatasuna bermatzeko" eskaera helarazi ziolarik.
Finalerako proba orokorrean, Irlanda, Grezia eta Suitzako ordezkariek ez zuten bandera-ibilaldian parte hartu. Irlandaren ordezkariaren hitzetan, "EBUren atentzio osoa merezi zuen egoera batean murgilduta" zeudela adierazi zuen. Momentu berdinean, herbeheretar telebistak bi kexa jarri zituen EBUren aurrean "arenako egoera ez segurua" zela eta, baina hauen harira ez zen neurririk hartu leihaketa pasa ondoren arte. EBUren jarrera ikusita, Norvegiar VG egunkariak hainbat herrialdek erretiratzea pentsatu zutela argitaratu zuen, finala hasi baino 25 minutu lehenago akordio batera ailegatu ziren arte. Hauen artean Erresuma Batua, Grezia, Irlanda, Norvegia, Portugal eta Suitza egongo lirateke; haien aldetik, greziar telebistak, suitzar ordezkaritzak eta portugaldar artistaren kudeaketa-agentzia adierazpen hau ezeztu izan dute. Hala ere, suitzar ordezkaria Nemok haren zein beste artisten izenean EBUrekin izandako negoziaketetan aritu zela baieztu zuen haren ordezkaritzak. Azkenik, Norvegiar taldeko gitarjoleak, Magnus Børmark, erretiratzeko eztabaida egon zela baieztu izan du.
Leihaketaren ondoren, Eslovenia eta Serbiako ordezkaritzek EBUrentzat kexa formalak prestatuko zituztela segurtatu zuten, israeldar ordezkaritzaren portaeraren harira. Portugaldar ordezkaritzak ere EBUri azalpenak eskatu zizkion finaleko gertakarien inguruan, Espainia, Frantzia, Kroazia eta Norvagiako ordezkaritzen sostenguarekin. Haien aldetik, israeldar ordezkaritzak beste ordezkaritza zein artistak "inoiz ikusitako presio altua eta amorru ugari erakusteaz" salatu zituen. EBUk ikerketa independentea antolatu zuen kexen inguruan, eta 2024ko uztailaren 1ean hainbat antolaketa-aldaketa argitaratu zituen. Hauen artean, "Eurovisioneko zuzendari" izeneko postuaren eraketa zegoen, begirale exekutiboaren (orduan Martin Österdahl) eta marka eta salerosketen lana gainbegiratzeko; eta baita ongizate-ekoizle eta krisi-kudeatzaile baten izendapena ere.

### Soinu-aldaketak

Hainbat telebista partehartzaileetako kidek, hala nola Eslovenia, Herbehereak edo Portugal, EBUk leihaketan zehar txistuak estaltzeko teknologia erabili zuela salatu zuten. Hau bereziki Israelen antzezpenaren bitartean, eta hau baino lehen eta ondoren, erabili zela argudiatu zuten, txistuen ordez aurretik grabatutako txaloak ipiniz. Estadioan grabatutako bideoen soinuak ez zuen telebistan ageri zenarekin bat egiten, Herbehereen puntu-aurkezpenean ere, non txaloen soinua berriz errepikatu zen. Nahiz eta EBUk eta SVTk salaketa hau ezeztatu, "publikoaren soinua ez [zutela] zentsuratzen, herrialde guztientzat printzipio berdina" aplikatzen zela segurtatuz, Israelgo ordezkaria Eden Golanek ondorengo elkarrizketa batean haren antzezpenean soinu-aldaketa erabili zela aitortu zuen.

### Herbehereen kanporaketa

Finalerako lehen proban, maiatzaren 10ean, Herbehereetako ordezkaria Joost Klein-ek ez zuen parte hartu, nahiz eta banderen aurkezpenean hor egon. EBUko komunikabideetan, "Herbehereetako ordezkariarekin zerikusia duen intzidente bat ikertzen" zeudela jakinarazi zuten, eta "artistak ez zuela probetan parte hartuko hurrengo albisteak izan arte". Gau hartako epaileen emanaldian ere ez zen ageri, beraz haren aurreko entsaiuko bideoa erabili zuten ebaluaketarako.
Gertakaria bigarren finalerdia eta gero eman zen, zeinetan Klein-ek emakumezko kamera-langile batengana "mehatxuko zeinu" bat egin omen zuen. Horren harira, kamerak 'Green room'-eraino segitu zuen artista, hura grabatuz, nahiz eta eremu horretan grabaziorik egingo ez zela suposatu. Langilea, segituan, poliziarengana joan zen gertatutakoa salatzera; nahiz eta orduan zehazki zer gertatu zenaren inguruan segurtasun eza egon arren, suediar poliziak erasorik ez zela egon aitortu zuen. AVROTROS herbeheretar telebistak EBUrekin egon zen bilduta erantzun bat bilatzeko, eta honen harira Herbehereak finaletik kanporatzea erabaki zen. Herbehereetako telebistak erantzun hau "guztiz gehiegizkoa eta alferrikoa" kalifikatu zuen, herrialdean haserre eta kontrakotasun ugari piztuz.
Suediar poliziak ikerketa maiatzaren 10ean bertan ireki zuen, abuztuaren 12an "Klein-ek seriotasunezko kaltea egiteko ahalmen edo intentzioa zuelaren proba faltarengatik" itxiz. Segituan, AVROTROS-ek Klein-i herrialdea berriz 2025ean ordezkatzeko aukera eskaini zion, eta nahiz eta hasieran horren inguruan pentsatu, Klein-ek uko egin zion azkenean.

## Erreferentziak

* ↑ (Ingelesez) «Malmö will host the 68th Eurovision Song Contest in May 2024» Eurovision.tv 2023-07-07 (Noiz kontsultatua: 2023-07-07).
* ↑ (Ingelesez) «Luxembourg to return to the Eurovision Song Contest in 2024» Eurovision.tv 2023-05-12 (Noiz kontsultatua: 2023-07-07).
* ↑ (Ingelesez) «Eurovision 2024: Last day for Swedish cities to submit hosting bids» esc-plus.com 2023-06-12 (Noiz kontsultatua: 2023-07-07).
* ↑ (Samieraz) «Fyra städer som slåss om Eurovision Song Contest 2024» esc-plus.com 2023-06-21 (Noiz kontsultatua: 2023-07-07).
* ↑ (Ingelesez) «'United By Music' chosen as permanent Eurovision slogan» eurovision.tv 2023-11-14 (Noiz kontsultatua: 2024-12-13).
* ↑ (Ingelesez) «Eurovision 2024 theme art revealed!» eurovision.tv 2023-12-14 (Noiz kontsultatua: 2024-12-13).
* ↑ (Ingelesez) «No, Israel didn't win. But Eurovision can't carry on as usual now» The National 2024-05-12 (Noiz kontsultatua: 2024-12-13).
* ↑ (Ingelesez) Chaotic build-up to Eurovision as thousands protest. 2024-05-11 (Noiz kontsultatua: 2024-12-13).
* ↑ (Gaztelaniaz) Pérez, Laura. (2024-05-17). «El Gobierno de Israel confirma que invirtió mucho dinero para fomentar el voto a Eden Golan en Eurovisión 2024» Vertele (Noiz kontsultatua: 2024-12-13).
* ↑ (Ingelesez) «Eurovision: Bambie Thug was asked to remove pro-Palestinian Ogham writing for performance» The Irish Times (Noiz kontsultatua: 2024-12-13).
* ↑ (Ingelesez) «'It's just racism': Eurovision roiled by controversy after criticising Palestinian scarf» Middle East Eye (Noiz kontsultatua: 2024-12-13).
* ↑ (Portugesez) Portugal, Rádio e Televisão de. (2024-05-13). «RTP aguarda respostas "cabais" sobre atraso na divulgação da atuação de Iolanda» RTP aguarda respostas "cabais" sobre atraso na divulgação da atuação de Iolanda (Noiz kontsultatua: 2024-12-13).
* ↑ (Ingelesez) Malmo, Patrick O’Donoghue in. (2024-05-11). «Bambie Thug in Eurovision row involving Israeli fans» www.thetimes.com (Noiz kontsultatua: 2024-12-13).
* ↑ (Ingelesez) Ljuština, Stevan. (2024-05-13). «Evrovizija 2024 | EBU povodom zlostavljanja od strane izraelskih medija i delegacije» ESC Serbia | Evrovizija.rs (Noiz kontsultatua: 2024-12-13).
* ↑ «DPG Media Privacy Gate» myprivacy.dpgmedia.nl (Noiz kontsultatua: 2024-12-13).
* ↑ (Norvegieraz [bokmål]) Østbø, Stein; Mortensen, Ingrid Alice; Edland, Gyrid Friis. (2024-05-25). «(+) Eurovision-dramaet i kulissene: Seks land ville trekke seg» VG (Noiz kontsultatua: 2024-12-13).
* ↑ (Suedieraz) «Sex länder ville dra sig ur Eurovision – 25 minuter innan finalen» www.aftonbladet.se 2024-05-25 (Noiz kontsultatua: 2024-12-13).
* ↑ (Portugesez) «“Nunca esteve em causa Iolanda desistir da Eurovisão, muito menos a 25 minutos do início do espetáculo”» Expresso 2024-05-29 (Noiz kontsultatua: 2024-12-13).
* ↑ (Alemanez) «25 Minuten vor dem Start: Schweiz wollte angeblich nicht zu ESC-Final antreten» watson.ch (Noiz kontsultatua: 2024-12-13).
* ↑ (Eslovenieraz) B, T. K.. «Izrael potrdil, da je organizirano "spodbujal h glasovanju", pritožbe proti EBU-ju se širijo» rtvslo.si (Noiz kontsultatua: 2024-12-13).
* ↑ (Portugesez) Portugal, Rádio e Televisão de. (2024-05-14). «RTP pede à Eurovisão uma reunião para esclarecer incidentes» RTP pede à Eurovisão uma reunião para esclarecer incidentes (Noiz kontsultatua: 2024-12-13).
* ↑ (Ingelesez) «Israel broadcaster claims it faced 'unprecedented hatred' at Eurovision» BBC News 2024-05-16 (Noiz kontsultatua: 2024-12-13).
* ↑ (Nederlanderaz) «Onafhankelijk onderzoek ingesteld naar organisatie songfestival» RTL Nieuws & Entertainment 2024-06-04 (Noiz kontsultatua: 2024-12-13).
* ↑ (Ingelesez) Yossman, K. J.. (2024-07-01). «Eurovision Song Contest Creates New Director Role, Beefs Up Rules and Considers Introducing Welfare Producer Following Independent Review (EXCLUSIVE)» Variety (Noiz kontsultatua: 2024-12-13).
* ↑ (Italieraz) Adessi, Antonio. (2024-07-20). Eurovision 2025: l'EBU cerca un ESC Director. Martin Österdahl resta Show Supervisor. (Noiz kontsultatua: 2024-12-13).
* ↑ (Ingelesez) Pepper, Diarmuid. (2024-05-10). «Eurovision organisers say no attempt was made to ‘censor sound’ during Israel’s performance» TheJournal.ie (Noiz kontsultatua: 2024-12-14).
* ↑ (Ingelesez) Abramovitch, Seth. (2024-10-09). «“Anti-Booing” Tech and Calls From Gal Godot: Eden Golan, Israel’s Eurovision Star, Reveals All» The Hollywood Reporter (Noiz kontsultatua: 2024-12-14).
* ↑ (Ingelesez) Farren, Neil. (2024-05-10). «🇳🇱 Netherlands: Joost Klein "Not Rehearsing Until Further Notice"» Eurovoix (Noiz kontsultatua: 2024-12-14).
* ↑ (Ingelesez) «Joost Klein’s lawyer tells Swedish press he will appear in court in Malmö in June | NL Times» nltimes.nl 2024-05-17 (Noiz kontsultatua: 2024-12-14).
* ↑ (Ingelesez) Cain, Sian. (2024-05-14). «Disqualified Eurovision contestant Joost Klein likely to face charges, say Swedish police» The Guardian ISSN 0261-3077. (Noiz kontsultatua: 2024-12-14).
* ↑ (Ingelesez) Joost Klein: Dutch contestant disqualified from Eurovision Song Contest. 2024-05-11 (Noiz kontsultatua: 2024-12-14).
* ↑ (Ingelesez) «Eurovision camerawoman's story differs from disqualified Joost Klein's version | NL Times» nltimes.nl 2024-05-12 (Noiz kontsultatua: 2024-12-14).
* ↑ (Ingelesez) Granger, Anthony. (2024-05-11). «🇳🇱 Netherlands: NPO, AVROTROS & EBU Meeting This Morning Regarding Joost Klein Incident» Eurovoix (Noiz kontsultatua: 2024-12-14).
* ↑ (Ingelesez) «Statement on Dutch participation in the Eurovision Song Contest» eurovision.tv 2024-05-11 (Noiz kontsultatua: 2024-12-14).
* ↑ Txantiloi:Nl-NL «Statement AVROTROS over diskwalificatie Joost Klein» www.avrotros.nl (Noiz kontsultatua: 2024-12-14).
* ↑ (Suedieraz) «Investigation concerning illegal threats in Malmö has been closed | Swedish Prosecution Authority» via.tt.se (Noiz kontsultatua: 2024-12-14).
* ↑ (Nederlanderaz) «Nederland doet mee aan Eurovisiesongfestival 2025, Joost Klein bedankt» RTL Nieuws & Entertainment 2024-10-23 (Noiz kontsultatua: 2024-12-14).

## Kanpo estekak

* Datuak: Q114565318
* Multimedia: Eurovision Song Contest 2024 / Q114565318
* Eurovision Abesti Lehiaketaren edizioak
* 1956  •
* 1957  •
* 1958  •
* 1959  •
* 1960  •
* 1961  •
* 1962  •
* 1963  •
* 1964  •
* 1965  •
* 1966  •
* 1967  •
* 1968  •
* 1969  •
* 1970  •
* 1971  •
* 1972  •
* 1973  •
* 1974  •
* 1975  •
* 1976  •
* 1977  •
* 1978  •
* 1979  •
* 1980  •
* 1981  •
* 1982  •
* 1983  •
* 1984  •
* 1985  •
* 1986  •
* 1987  •
* 1988  •
* 1989  •
* 1990  •
* 1991  •
* 1992  •
* 1993  •
* 1994  •
* 1995  •
* 1996  •
* 1997  •
* 1998  •
* 1999  •
* 2000  •
* 2001  •
* 2002  •
* 2003  •
* 2004  •
* 2005  •
* 2006  •
* 2007  •
* 2008  •
* 2009  •
* 2010  •
* 2011  •
* 2012  •
* 2013  •
* 2014  •
* 2015  •
* 2016  •
* 2017  •
* 2018  •
* 2019  •
* 2020  •
* 2021  •
* 2022  •
* 2023  •
* 2024
* Besteak
* Webgune ofiziala